Dendera

Dendera () – miestelis Aukštutiniame Egipte, dešiniajame Nilo krante.

Istorija 

Senovės Egipto laikais buvo žinoma kaip Tantarer (tAntrr). Senovėje yra buvęs Aukštutinio Egipto 6-ojo nomo sostine, Hatoros kulto centras. Graikų laikais buvo žinomas kaip Tentyra (koptiškai - Tentore). Išgarsėjęs šventyklų kompleksu, kurio Hatoros šventykla yra viena geriausiai išlikusių visame Egipte. Ji pradėta statyti Ptolemėjo IX laikais, o baigta valdant Neronui. Romėnų valdymo metu taip pat pastatyta Izidės šventykla.

Egipto miestai